Stanovisko Komisie podľa článku 251 ods. 2 tretí pododsek, písm. c) Zmluvy o založení ES, o zmenách a doplneniach Európskeho parlamentu k spoločnému stanovisku Rady, pokiaľ ide o návrh na nariadenie európskeho Parlamentua Rady o maximálnych reziduálnych hodnotách pesticídov v alebo na potrave a krmive rastlinného a živočíšneho pôvodu a ktorým sa mení a dopĺňa smernica Rady 91/414/EHS (KOM (2003) 117 konečná verzia – 2003/0052 (COD)) ktorým sa mení a dopĺňa návrh Komisie podľa článku 250, odsek 2 Zmluvy o ES /* KOM/2005/0022 v konečnom znení - COD 2003/0052 */





Brusel, 25.1.2005 KOM(2005) 22 v konečnom znení 2003/0052 (COD) STANOVISKO KOMISIE podľa článku 251 ods. 2 tretí pododsek, písm. c) Zmluvy o založení ES, o zmenách a doplneniach Európskeho parlamentu k spoločnému stanovisku Rady, pokiaľ ide o návrh na NARIADENIE EURÓPSKEHO PARLAMENTUA RADY o maximálnych reziduálnych hodnotách pesticídov v alebo na potrave a krmive rastlinného a živočíšneho pôvodu a ktorým sa mení a dopĺňa smernica Rady 91/414/EHS (KOM (2003) 117 konečná verzia – 2003/0052 (COD)) KTORÝM SA MENÍ A DOPĹŇA NÁVRH KOMISIEpodľa článku 250, odsek 2 Zmluvy o ES 2003/0052 (COD) STANOVISKO KOMISIE podľa článku 251 ods. 2 tretí pododsek, písm. c) Zmluvy o založení ES, o zmenách a doplneniach Európskeho parlamentu k spoločnému stanovisku Rady, pokiaľ ide o návrh na NARIADENIE EURÓPSKEHO PARLAMENTUA RADY o maximálnych reziduálnych hodnotách pesticídov v alebo na potrave a krmive rastlinného a živočíšneho pôvodu a ktorým sa mení a dopĺňa smernica Rady 91/414/EHS (KOM (2003) 117 konečná verzia – 2003/0052 (COD )) 1- história aktu Návrh na nariadenie Európskeho parlamentu a Rady o maximálnych reziduálnych hodnotách pesticídov v alebo na potrave a krmive rastlinného a živočíšneho pôvodu a ktorým sa mení a dopĺňa smernica Rady 91/414/EHS (KOM (2003) 117 konečná verzia) prijala Komisia 14. marca 2003. Hospodársky a sociálny výbor predložil svoje stanovisko 16. júla 2003. Výbor pre regióny sa rozhodol nevydať stanovisko k návrhu. Európsky parlament predložil svoje stanovisko (prvé čítanie) 20. apríla 2004. Komisia prijala zmenený a doplnený návrh 26. apríla 2004. Spoločná pozícia Rady bola zaslaná Európskemu parlamentu 8. septembra 2004. Európsky parlament predložil svoje stanovisko (druhé čítanie) 15. decembra 2004. Stanovisko definuje postoj Komisie k zmenám a doplneniam, ktoré prijal Európsky parlament 15. decembra 2004 v súlade s článkom 251 ods. 2 písm. c) Zmluvy o založení ES. 2- CIEĽ NÁVRHU KOMISIE 1. Cieľom návrhu nariadenia je nahradiť, uzákoniť a zjednodušiť štyri existujúce smernice Rady o maximálnych reziduálnych hodnotách pesticídov (MRL) pre prípravky na ochranu rastlín (smernice 76/895/EHS, 86/362/EHS, 86/363/EHS and 90/642/EHS), zosúladiť všetky MRL na úrovni EÚ a určiť úlohu členských štátov, Komisie, Európskeho úradu pre bezpečnosť potravín (EÚBP) a iných strán v procese stanovenia MRL. 2. Nariadenie ustanovuje, že MRL majú byť priamo uplatniteľné a vykonateľné v členských štátoch, založené na verejne dostupných hodnoteniach rizika spotrebiteľa, za ktoré EÚBP nesie celkovú zodpovednosť. V prípade, že používanie prípravkov na ochranu rastlín nie je povolené na území Spoločenstva, v prípade, že použitie mimo územia Spoločenstva nie je prijateľné pokiaľ ide o príjem rezíduí, alebo v prípade, že informácie na uskutočnenie hodnotenia rizika nie sú dostatočné, platí bežná hodnota 0.01 mg/kg. 3. Nariadením sa členským štátom stanovujú záväzky, pokiaľ ide o kontrolu a vykonávanie MRL a podávanie informácií o kontrole a vykonávaní úradu EÚBP a uverejňovanie týchto informácií vo výročnej správe prostredníctvom EÚBP. 3. Stanovisko Komisie k zmenám a doplneniam navrhnutým parlamentom 3.1. Zhrnutie pozície Komisie Európsky parlament prijal 35 zmien a doplnení. Všetky zmeny a doplnenia môže Komisia bez výhrady akceptovať. 3.2. Zmeny a doplnenia Parlamentu na druhom čítaní Prijaté zmeny a doplnenia sú výsledkom kompromisu medzi Európskym parlamentom, Radou a Komisiou, ktorý sa dosiahol na rokovaniach počas druhého čítania v procese spolurozhodovania. Výsledný text je pre Komisiu prijateľným kompromisom. Niektoré zmeny a doplnenia týkajúce sa maximálnych reziduálnych hodnôt pesticídov (MRL) odrážajú existujúce pracovné postupy a objasňujú ich v právnych predpisoch. Iné zmeny a doplnenia stanovujú vývoj a uplatňovanie novej metodológie. Komisia sa prikláňa ku všetkým zmenám a doplneniam a tento svoj postoj jasne vyjadrila počas rokovaní. Zmeny a doplnenia sú v súlade s pôvodným návrhom a pokrokom v súvislosti s platnými právnymi predpismi. 4. ZÁVER Podľa článku 250 ods. 2 Zmluvy o založení ES Komisia mení a dopĺňa svoj návrh, ako je uvedené v texte.